kardosdrur/scandi-wiki huggingface dataset:
Artois

Artois var frem til 1789 en fransk provins og et historisk grevskab i det nordlige Frankrig. Grænsene og omfanget har varieret i tidens løb da forskellige landområder på skift har tilhørt Artois og de tilgrænsende grevskaber Boulonnais og Flandern. Traditionelt regnes Artois' areal til et område på ca. 4000 km² som i dag rummer omkring en million indbyggere. De vigtigste byer er Arras, Saint-Omer, Lens og Béthune.

Artois ligger centralt i departementet Pas-de-Calais, hvor de vestlige dele udgjorde dele af Boulonnais. Artois dækker også de vestlige dele af et kulfelt som strækker sig mod øst gennem det tilgrænsende departementet Nord og videre ind i Belgien.

Historie 
I den galliske periode blev området kaldt Atrebatien, atrebaternes land med Nemetocenna som hovedstad (nutidens Arras).

Artois udgjorde en del af grevskabet Flandern før det i 1180 blev annekteret af Frankrig og i 1237 omdannet til et fransk grevskab. I 1384 blev det en del af Burgund og blev ikke tilbageført til Frankrig før i 1659.

I anden halvdel af 1800-tallet gennemgik Artois en hurtig industriel udvikling takket være sin rigelige forekomst af kul. Under første verdenskrig gik vestfronten tværs gennem Artois som blev udsat for enorme ødelæggelser. I senere tid har Artois oplevet en nedgang, ligesom andre regioner som har haft betydelig kulindustri.

Frankrigs historie
Frankrig i middelalderen
Frankrigs tidligere provinser
Pas-de-Calais
Easy Peasy

Easy Peasy - tidligere Ubuntu Eee (IPA: /u'buntu i/ː) - er et styresystem der er specielt optimeret til Asus Eee PC serien. Ubuntu Eee er en uofficiel distribution af Ubuntu styresystemet. Ubuntu Eee har alle drivere til blandt Asus Eee PC 701 og 900-serien og vægter den bedste software frem for open source alternativer. 

Distributionen blev startet af Jon Ramvi og første udgivelse kom i 2008.

Kilder 
 Ubuntu-Eee.com 
 Ubuntu.com 

Indlejret Linux
Ekstase (Album)

Ekstase er et album med Mambo Kurt, som blev udgivet i 2002.

Spor 

 1. "Raining blood (Intro)" (Slayer)
 2. "Brazil"
 3. "I just call to say I love you" (Stevie Wonder) 
 4. "Sweet child of mine" (Guns N' Roses) 
 5. "Zu spät" (Die Ärzte) 
 6. "Mädchen medley"
 7. "Petra (Alle Mädchen wollen immer nur das eine)" 
 8. "Killing An Arab (The Cure)" 
 9. "Just Can't Get Enough" (Depeche Mode) 
 10. "Leck mich an den Füßen"
 11. "Nigger" (Clawfinger) 
 13. "80's Medley" ("Final Countdown" (Europe) – "Eye Of The Tiger" (Survivor) – "Jukebox" (Foreigner)) 
 14. "How You Remind Me" (Nickelback) 
 15. "Der Kiffer-Walzer"
 16. "Hells Bells" (AC/DC) 
 17. "Polonaise" (Skjult nummer – Kate Bush "Wuthering Heights")

Musik fra Tyskland
Album fra 2002
Makemake

Makemake (symbol: , tidligere 2005 FY9, formelt navn 136472 Makemake) er en en trans-neptunsk dværgplanet i Kuiper-bæltet i vores solsystem.

Dværgplaneten er opkaldt efter Påskeøens hovedgud Makemake.

Dværgplaneten blev opdaget af Michael Brown (Caltech), Chad Trujillo (Gemini Observatoriet) og David Rabinowitz (Yale Universitet) den 31. marts 2005 og den blev officielt anerkendt som en dværgplanet i 2008.

Makemakes afstand til Solen gør den vanskelig at observere, men i 2012 offentliggjorde spanske forskere, at det i forbindelse med studier af dværgplanetens passage af en stjerne kunne konstateres, at Makemake næppe har nogen atmosfære af betydning.

Det tager Makemake 305 år, at kredse om solen. Imens den kredser om solen, opnår dværgplaneten en rotation hver 22,5 time, hvilket minder om Jordens og Mars' rotationstid.

I 2016 opdagede NASA's Hubble Space Telescope en lille mørk måne kredse om dværgplaneten (se billede).

Overfladen på dværgplaneten er ekstremt kold, så derfor er det meget usandsynligt at der findes liv på den.

Makemakes radius er hele 715 km., og er dermed 1/9 af jordens radius. Makemake befinder sig 45,8 AE (astronomiske enheder) eller 6,847,000,000 kilometer fra solen.

Noter

Eksterne henvisninger 

Dværgplaneter
Kuiperbæltet
Bengt Åkerblom

Bengt Åkerblom (2. maj 1967 – 15. oktober 1995) var en svensk ishockeyspiller. 

Bengt Åkerblom spillede halvanden sæson for Nacka HK i 1. division og spillede derefter for Djurgården Hockey, hvor kan spillede 53 kampe. Han var kendt for at være den spiller, der er blevet vist ud færrest gang i den svenske eliteserie.

Han spillede senere for Mora IK, hvor han spillede 176 kampe og scorede 40 mål.

Dødsulykken 
Bengt Åkerbolm døde under en træningskamp mod Brynäs IF. Syv minutter inde i tredje periode fulgte han tæt efter sin holdkammerat Andreas Olsson. Olsson blev hårdt taklet og kastet højt op i luften. Hans skøjte skar pulsåren og struben over på Åkerblom. Han blev straks kørt på sygehuset, men han var død ved ankomsten.

En følge af ulykken blev, at halsbeskyttelse blev gjort obligatorisk for alle ishockeyspillere i Sverige. Til minde om Bengt Åkerblom, der blev 28 år, blev Bengt Åkerbloms Mindefond oprettet. Fonden skal fremme juniorspillere i Mora IK.

Noter 

Ishockeyspillere fra Sverige
Rapidanfloden

Rapidanfloden er den længste biflod til Rappahannockfloden i det nordlige-centrale Virginia. De to floder flyder sammen lige vest for byen Fredericksburg. Dele af den nedre Rapidanflod vil svar blive beskyttet af et miljøtiltag. Rapidanfloden starter på Doubletop Mountain hvor Mill Prong møder Laurel Prong ved Rapidan Camp, ca. 5 km fra Big Meadows i Blue Ridge Mountains' Shenandoah National Park.

Det var skueplads for kraftige kampe i den amerikanske borgerkrig, og historiske steder såsom Ely's Ford, Chancellorsville, Brandy Station, Kelly's Ford, and the Slaget ved the Wilderness ligger i nærheden.

Navnet på floden er en kombination af ordet rapids (strømfald) og navnet Anne – Anne af England.

Vandløb i USA
Vandløb i Virginia
Jean-Claude Pascal

Jean-Claude Pascal (f. Jean-Claude Villeminot 24. oktober 1927 i Paris, Frankrig – 5. maj 1992) var en fransk musiker og skuespiller.

Efter at have overlevet 2. verdenskrig i Strasbourg, studerede Pascal ved universitetet i Sorbonne og arbejdede senere indenfor modedesign for Christian Dior. Mens han arbejdede med kostumer til teaterstykket Don Juan blev han intresseret i skuespillerfaget og havde sin debut i filmen Quattro rose rosse i 1949. Mange film fulgte efter, blandt dem La Belle et l'empereur (sammen med Romy Schneider) og Angelique and the Sultan, hvor han spillede mod Michèle Mercier.

Pascal vandt Eurovision Song Contest 1961 for Luxembourg med sangen Nous Les Amoureux, komponeret af Jacques Datin og med tekst skrevet af Maurice Vidalin. Han repræsenterede Luxembourg igen i konkurrencen i 1981 og blev nummer 11 ud af 20 med sangen C'est peut-être pas l'Amérique med musik og tekst af Sophie Makhno og Jean-Claude Petit.

Eksterne henvisninger 

 
 Jean-Claude Pascal på Myspace 

Sangere fra Frankrig
Skuespillere fra Frankrig
Vindere af Eurovision Song Contest
Deltagere ved Eurovision Song Contest 1961
Deltagere ved Eurovision Song Contest 1981
Luxembourgs Eurovision Song Contest-deltagere
Tao Michaëlis

Tao Romano Michaëlis (9. maj 1920 i Rom – 6. juni 1958 på Frederiksberg) var en dansk revyforfatter og skuespiller, der var søn af forfatteren Sophus Michaëlis.

Han blev student i 1939 og cand.mag. i klassisk filologi og religionshistorie i 1944.

Han leverede tekster til flere af Aage Stentofts revyer med Kjeld Petersen og Dirch Passer.
Nogle af de mere kendte er ”Tømmerflåden” og ”How Jazz was born”.

Han er begravet på Solbjerg Parkkirkegård på Frederiksberg. Hans søn, Bo Tao Michaëlis, er gymnasielærer, kulturjournalist og filmanmelder.

Eksterne henvisninger 
 
 

Skuespillere fra Danmark
Revyforfattere fra Danmark
Personer fra Rom
Dansksprogede forfattere fra Danmark
Magistre fra Danmark
Gymnasielærere fra Danmark
Santa Barbara

Santa Barbara er en by i Californien, USA. Byen er administrationscenter for Santa Barbara County, Californien. Selve byen Santa Barbara har  indbyggere, men regnes forstæderne Goleta, Carpinteria, Montecrito, Summerland, Isla Vista og Hope Ranch med, er indbyggertallet nærmere 200.000. 

De nordligste af Kanaløerne, Californien hører under Santa Barbara County. De har siden 1980 været udlagt som fredet havreservat: Channel Islands National Marine Sanctuary.

Santa Barbara-området var oprindeligt beboet af Chumash-indianerne, der har levet her uafbrudt i mange tusinde år. De tidligste fund er 10-13.000 år gamle.

Montecito
 
Montecito udgør området lige øst for Santa Barbaras bymidte og er centreret omkring Hot Springs Road. Området er i høj grad beboet af velhavende familier og kendisser som Oprah Winfrey, Drew Barrymore og Ellen DeGeneres. 

Isla Vista

Isla Vista er området lige vest for Santa Barbara centrum. Her bor mange unge og studerende.

Referencer 

Byer i Californien
Frederikshavn Metodistkirke

Frederikshavn Metodistkirke er en frikirke med  menighedshus i Frederikshavn. Kirken er udført af arkitekt Willy Jørgensen og blev indviet den 12. september 1971.

Kirkens menighed udøver den protestantiske trosretning metodisme.

Ekstern henvisning
Frederikshavn Metodistkirkes hjemmeside 

Metodistkirker i Danmark
Metodistkirke
Kirker i Frederikshavn Kommune
Stålpagten

Stålpagten var en forbundaftale mellem Tyskland og Italien. Den blev underskrevet i Berlin den 22. maj 1939 af den tyske udenrigsminister Joachim von Ribbentrop og hans italienske kollega Galeazzo Ciano under overværelse af Adolf Hitler.

Pagten lagde op til et militært samarbejde og ubetinget gensidig bistand i tilfælde af en krig. Aftalen omfattede såvel forsvars- som angrebskrig.

Ved Felttoget i Polen i 1939, som blev planlagt umiddelbart efter at Stålpagten var blevet underskrevet, gik tyskerne derfor ud fra, at Italien skulle deltage. Italienerne blev imidlertid først indviet i planerne i midten af august. Kun med besvær lykkedes det herefter for italienerne at få viklet sig ud af de traktatmæssige forpligtelser uden at bryde den. Italien tog derfor ikke del i felttoget, men erklærede sig i stedet Nonbelligeranza, dvs. ikke krigsførende, hvilket ikke er det samme som neutral.

Afslutningen på Stålpagten kom med afsættelsen af Benito Mussolini den 24. juli – 25. juli 1943 og den efterfølgende krigserklæring mod Tyskland og våbenstilstand mellem Italien og de allierede.

Weblinks 
 Vertragstext 
 Entstehungsgeschichte 
 Deutsches Historisches Museum

Traktater
2. verdenskrig
Lisbeth Schlüter

Lisbeth Schlüter f. Povelsen (født 12. april 1944 i København, død 17. februar 1988 smst) var en dansk jurist og gymnasielærer.

Baggrund 
Lisbeth Schlüter var datter af administrerende direktør for Svendborg Bryghus A/S Hans Povelsen (1893-1963) og Karen Haahr (d. 1974).

Hun blev student i 1963. Siden læste hun til cand.mag. i historie og oldtidskundskab og blev gymnasielærer ved Johannesskolen på Frederiksberg og senere Allerød Gymnasium.

Giftermål 
I 1975 mødte hun på Århus Kommunehospital, Poul Schlüter, som var indlagt til operation i knæet. De var dengang begge gift, men blev skilt. Schlüter præsenterede hende for sine venner ved sin 50 års fødselsdag i 1979 og samme år blev de gift.

Hun døde blot 43 år gammel af kræft i underlivet. Hun er begravet på Frederiksberg Ældre Kirkegård.

Referencer

Eksterne henvisninger 
 

Jurister fra Danmark
Gymnasielærere fra Danmark
Statsministerfruer fra Danmark
Personer fra København
Personer døde af kræft
Digital design

Digital design er en universitetsuddannelse, der kan læses på Aarhus Universitet. 

Bacheloruddannelsen tager 3 år, kandidatuddannelsen 2 år. 
Uddannelsen i digital design giver et bredt kendskab til forskellige interaktions- og udtryksformer, der involverer IT og æstetik. Det kan være digital kunst, computerspil, næste generations mobiltelefoner, webdesign, elektronisk musik, det interaktive drama og lignende.

Vores kultur bygger i stigende grad på oplevelser og æstetik. Kunst og æstetiske teorier inddrages i mange sammenhænge for at skabe oplevelser og kommunikere værdier og udtryk. Tidligere fokuserede man på at løse arbejdsopgaver effektivt ved hjælp af IT, men i dag er IT også grundlaget for social interaktion og kommunikation (f.eks. e-mail, blogs, Facebook, YouTube) og et medie for formidling, leg, underholdning og kunst (f.eks. computerspil, internet, robotter m.m.). Der er derfor nu og i fremtiden brug for kandidater med kompetencer indenfor IT-orienteret design og æstetik. 

En uddannelse i Digital design giver kompetencer inden for æstetisk analyse og teori kombineret med teknisk, metodisk og analytisk viden inden for IT-design. Samtidig lærer de studerende at kommunikere i og med digitale medier.

Kandidater i Digital design finder typisk beskæftigelse inden for: 
 IT-branchen – som konsulenter inden for IT, telekommunikation, e-handel, web, visualisering, e-læring eller spil.
 Undervisning – inden for IT-branchen, på højskoler, aftenskoler, i virksomheder, på gymnasier eller på universiteter.
 Marketing og kommunikation. Kandidater i digital design har erfaring med formidling og kan arbejde med marketing og kommunikation på fx reklamebureauer. 
 Forskning. Hvis man vil gøre karriere som forsker, kan man søge om optagelse på universitetets ph.d.-program – enten efter første år på kandidatuddannelsen eller efter specialet.

Eksterne henvisninger 
 http://www.imv.au.dk  Informations- og Medievidenskab, Aarhus Universitet
 http://www.ug.dk/  Digital design – it, æstetik og interaktion
 http://www.ug.dk/  Digital design og kommunikation

Videregående uddannelser i Danmark
Humaniora
Anne Marie Vessel Schlüter

Anne Marie Vessel Schlüter (født 1. maj 1949) er balletdanser og leder af Det Kongelige Teaters balletskole. 

Anne Marie Vessel blev uddannet som balletdanser ved Det Kongelige Teaters Balletskole og dansede en række partier på teateret. Efter at have afsluttet sin aktive karriere har hun undervist på balletskolen og er senere blevet leder af skolen. Hun underviser i August Bournonville-stilen. Hun fungerer også som instruktør ved Den Kongelige Ballet.

Hun har et barn med balletdanseren Alexander Kølpin. Hun blev gift med daværrende statsminister Poul Schlüter 21. juli 1989. 

Vessel Schlüter er Ridder af Dannebrog af 1. grad.

Eksterne henvisninger 
 Anne Marie Vessel på www.kglteater.dk 

Statsministerfruer fra Danmark
Riddere af 1. grad af Dannebrog
Balletdansere fra Danmark
Cora Nyegaard

Cora Petronelle Nyegaard, gift Petersen (12. januar 1812 på Frederikskilde, Lynge Sogn, Sorø Amt – 28. april 1891 i Jystrup Sogn) var en dansk komponist. 

Hendes forældre var landvæsenskommissær og translatør Peter Nicolai Nyegaard (1779 - 1862) og Catherina Elisabeth Ross (1787 - 1847). 

Hun voksede op i en større familie på en gård, kaldet Frederikskilde, ved Tystrup sø på Vestsjælland. Familien var kendt på egnen som “Sangfuglefamilien fra Frederikskilde”. Moderen var hendes lærer i sang og klaverspil, og faderen spillede guitar. De sang under roture på den nærliggende sø og på skovture, men ikke mindst afholdt de i 1820’erne ugentlige musikaftener. Cora Nyegaard fik, fra hun var 13-14 år gammel, en central rolle i disse familiekoncerter. Man spillede klaverarrangementer af symfonier, ouverturer og uddrag af syngespil samt mængder af klavermusik, romancer, arier og viser.

Allerede da Cora Nyegaard var 10 år gammel, begyndte hun at komponere, og hun blev hyppigt opfordret til at sætte melodi til lejlighedsdigte, der blev sunget i familie- og bekendtskabskredsen. Hun erkendt dog snart at hun ikke var tilstrækkelig uddannet i musikteori til at kunne udvikle sit kompositionstalent ud over et vist punkt. Samtidig satte hendes huslige pligter grænser for hvor mange kræfter hun kunne bruge på musikken. 

I 1829 blev hun engageret af sin mors fætter som huslærer i hans hjem i Sorø. I de 4 år hun opholdt sig der, deltog hun i egnens musikliv og var ved en lejlighed solist i en klaverkoncert af Ignaz Moscheles. I de følgende år skrev hun en lang række klaverstykker og sange, romancer og salmer, der for nogles vedkommende var ret udbredte og populære. Hun brugte tekster af samtidens store digtere som B.S. Ingemann, Grundtvig og Blicher. 

Hun blev gift med sognepræst Alexander Christian Petersen d. 16. maj 1845. Efter sit giftermål i 1845 ophørte hun næsten fuldstændig med at komponere.

Der findes et portrætmaleri af hende udført 1845 af Emil Bærentzen (privateje). Silhouet i Det Kongelige Bibliotek.

Kilder m.m. 
 Dansk Kvindebiografisk leksikon
 Lisbeth Ahlgren Jensen: Det kvindelige spillerum (2007)

Eksterne henvisninger 
 

Danskere i 1800-tallet
Komponister fra Danmark
Personer i Dansk Kvindebiografisk Leksikon
Herdis Møllehave

Herdis Møllehave f. Poulsen (født 26. august 1936 i Flensborg, død 8. juni 2001 i Hove, England)  var en dansk socialrådgiver og forfatter. 

Datter af lærer Jørgen Damkjær Poulsen og lærer Erna G. Poulsen.

Blev gift den 21. juni 1958 med præsten og forfatteren Johannes Møllehave.

Herdis Møllehave arbejdede oprindeligt som socialrådgiver. Hun skrev i den egenskab en række fagbøger, men i slutningen af 1970'erne begyndte hun også at skrive romaner. Hun debuterede med Le i 1977, der beskrev en kvindeskæbne, der var tidstypisk for perioden, og hvor Møllehave brugte af sine erfaringer som socialrådgiver. Romanen blev en succes, og hun fulgte op med Lene (1980) og Helene (1983). De tre bøger er blevet oversat til flere sprog.

Var en overgang medindehaver af forlaget Blandede Bolsjer.

Herdis Møllehave er begravet på Frederiksberg Ældre Kirkegård.

Bøger og værker 
 Socialt set. En grundbog (1976)
 Le (1977)
 Du – dine rettigheder og pligter i samfundet (1978)
 Måske blir du gammel. En protestbog (1979)
 Nutidsfamilien (1979)
 Fremtidsfamilien (1979)
 Lene (1980)
 ...men i virkeligheden? (1981)
 Helene (1983)
 En bog uden navn. Om det man ikke taler om (1985 ?)

Referencer

Eksterne henvisninger 
 Herdis Møllehaves bibliografi 
 

Faglitterære forfattere fra Danmark
Socialrådgivere fra Danmark
Dansksprogede forfattere fra Danmark
Personer fra Flensborg
Personer i Kraks Blå Bog (afdøde)
Brigadeführer

Brigadeführer var en grad i Schutzstaffel (SS) og Sturmabteilung (SA) i Tyskland mellem 1932 og 1945

Den blev oprettet på grund af SS' vækst, og givet til officerer som kommanderede SS-brigader. I 1933 blev SS-brigaderne omdøbt til SS-Abschnitte, men graden fortsatte med at have samme navn. I SA havde den ingen speciel rolle, men var bare en del af gradshierarkiet.

Oprindelig var det den anden højere officergrad, mellem Oberführer og Gruppenführer. Dette ændrede sig da Waffen-SS og Ordnungspolizei blev oprettet. I begge organisationer blev Brigadeführer regnet som ligeværdig med en generalmajor i Wehrmacht.

Insignierne var først to egeløv og en sølvknap. I 1942 blev dette ændret til tre egeløv, efter at rangen SS-Oberstgruppenführer blev indført. 

Frikorps Danmarks stifter, artilleriofficeren Christian Peter Kryssing, sluttede krigen med denne rang i Waffen-SS, og var dermed den udlænding fra Norden i Waffen-SS, der opnåede den højeste rang. Der var flere udlændinge med højere grader og ligeså høj grad som ham, f.eks. Obergruppenführer und General d. Waffen-SS Ferenc vitéz Feketehalmy-Czeydner, Obergruppenführer Jeno Ruszkay, Gruppenführer und Generalleutnant d. Waffen-SS József Grassy, Gruppenführer Rudolfs Bangerskis, Brigadeführer und Generalmajor d. Waffen-SS Piero Mannelli, Brigadeführer Johannes Soodla, Brigadeführer Bronislav Kaminsky.

Militære titler
Canadas kvindefodboldlandshold

Canadas kvindefodboldlandshold er det nationale fodboldhold for kvinder i Canada. Det administreres af forbundet Canadian Soccer Association. Holdet vandt olympisk guld ved Sommer-OL 2020 i Tokyo, efter finalesejr over .

Holdet spillede sin første kamp i 1986 og er ganske populært i Canada. Dets bedste resultat ved en VM-slutrunde var en fjerdeplads i 2003 efter et nederlag i bronzekampen til ærkerivalerne fra . Canadierne vandt til gengæld CONCACAF Women's Gold Cup i 1998.

Statistik

Olympiske lege

CONCACAF Championship

Pan American Games

Aktuel trup 
Følgende spillere, blev indkaldt til den endelige trup til VM i fodbold 2023 i Australien/New Zealand.

Spillerstatistik 
Markeret spiller der er pt. aktive.

Flest kampe

Flest mål

Referencer 

Kvindefodboldlandshold
Kvindefodboldlandshold
Keith Scott (One Tree Hill)

Keith Alan Scott er en fiktiv person fra tv-serien One Tree Hill. Han spilles af den amerikanske skuespiller Craig Sheffer. Han er Dan Scotts storebror, onkel til Lucas Scott og Nathan Scott, og far til Lily Roe Scott. Hans mor hedder May. Han skulle have været en regulær rolle, i de første tre sæsoner, men i tredje sæson var han kun med i seks afsnit.

Keith Scott har altid været en fader-rolle overfor Lucas og lige fra første sæson har han været forelsket i Karen Roe (Lucas' mor). Det er dog først i tredje sæson, at de to rigtig får hinanden. Karen og Keith forlover sig. Keith skal endda endelig adoptere Lucas og sidst i sæson 3 bliver det afsløret, at Karen er gravid. 
I afsnittet "With tired eyes, tired minds, tired souls, we slept" (sæson 3) dør Keith under et skoleskyderi. Indtil sidst i sæson 4 anser alle i Tree Hill, Jimmy for Keiths morder, men et vidne (Abbey Brown) afslører, at det faktisk er Dan Scott, der har myrdet sin egen bror.

I sæson 1 ejer Keith sit eget bilværksted, men må sælge det til Dan da han ikke har penge til at holde det kørende. Han flytter derfor til Charlotte i sæson 2, men vender selvfølgelig tilbage til Tree Hill. 
Han bliver forlovet med den smukke og falske kvinde Jules, som Dan har hyret til at knuse Keiths hjerte. Jules ender dog med at blive forelsket i Keith, men Karen ødelægger det hele i sidste øjeblik, da hun i mellemtiden har fundet ud af hvem Jules i virkeligheden er. Jules dukker derfor aldrig op til deres bryllup og Keith forlader endnu engang Tree Hill for at finde Jules (hvis rigtige navn er Emily). Han vender tilbage til Tree Hill i sæson 3 uden Emily/Jules og her finder Karen og Keith endelig sammen. 

Keith Scott forekommer også i sæson 4.

Eksterne henvisninger 
 

Personer i One Tree Hill
Deb Lee

Deborah "Deb" Helen Lee (tidligere Scott) er en fiktiv person fra tv-serien One Tree Hill. Hun spilles af den amerikanske skuespillerinde Barbara Alyn Woods. Hun er Dan Scotts ekskone, mor til Nathan Scott, og farmor til James Lucas Scott.

Eksterne henvisninger 
 

Personer i One Tree Hill
Juan Pablo Montoya

Juan Pablo Montoya Roldán (født 20. september 1975 i Bogotá, Colombia) er en colombiansk racerkører, der har opnået stor succes i både ChampCar og NASCAR, og også har kørt sæsoner og vundet Grand Prix'er i Formel 1. Han kører lige nu i IndyCar Series.

Formel 1
Montoyas karriere i Formel 1 strakte sig over 6 sæsoner, fra 2001 til 2006, hvor han nåede at køre 95 Grand Prix'er. Som en sjældenhed i Formel 1 kom han direkte ind i et af de store teams, nemlig Williams, og skiftede senere til McLaren i 2005. Han står noteret for syv Grand Prix-sejre, hvoraf den første kom i det Italiens Grand Prix på Monza i debutsæsonen 2001.

Efter USA's Grand Prix i 2006, annoncerede han i en offentlig pressekonference fra USA, at han havde underskrevet en kontrakt til at køre i NASCAR fra 2007.

Eksterne henvisninger

 Juan Pablo Montoyas hjemmeside 
 

Formel 1-kørere fra Colombia
Personer fra Bogotá
Tyson Gay

Tyson Gay (født 9. august 1982 i Lexington, Kentucky, USA) er en amerikansk atletikudøver (sprinter), hvis hidtil største triumf blev opnået ved VM i Osaka i 2007, hvor han vandt tre guldmedaljer på henholdsvis 100 meter, 200 meter og 4 x 100 meter for USA.

Gay står noteret for sit hurtigste 100 meter-løb nogensinde på 9.68 sekunder, som han satte 9. juni 2008. Dette kunne have været en tidligere verdensrekord, idet Usain Bolts verdensrekord på det givne tidspunkt var på 9,72 sekunder, men på grund af for meget medvind blev rekorden ikke officielt noteret.

Dopingmisbrug 
Det amerikanske antidopingagentur, USADA informerede i starten af juli 2013 om at Gay havde afgivet en positiv dopingtest.

Referencer

Eksterne kilder/henvisninger 

 

Sprintere fra USA
Personer fra Lexington (Kentucky)
Personer fra Kentucky
Dopingsager i atletik
Atleter ved sommer-OL 2008
Atleter ved sommer-OL 2012
Atleter ved sommer-OL 2016